CELEX: 32020D1465
Language: et
Date: 2020-10-12 00:00:00
Title: Nõukogu otsus (ÜVJP) 2020/1465, 12. oktoober 2020, mis käsitleb Euroopa Liidu meedet ÜRO kontrolli- ja inspekteerimismehhanismi toetamiseks Jeemenis

13.10.2020   
               
               
                  ET
               
               
                  Euroopa Liidu Teataja
               
               
                  L 335/13
               
            
         NÕUKOGU OTSUS (ÜVJP) 2020/1465,
         12. oktoober 2020,
         mis käsitleb Euroopa Liidu meedet ÜRO kontrolli- ja inspekteerimismehhanismi toetamiseks Jeemenis
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 28 lõiget 1,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 18. septembril 2018 Ühinenud Rahvaste Organisatsiooni (ÜRO) kontrolli- ja inspekteerimismehhanismi (UNVIM) taotlusel vastu otsuse (ÜVJP) 2018/1249 (1) Euroopa Liidu meetme kohta UNVIMi toetamiseks. Otsuse (ÜVJP) 2018/1249 tehniline rakendamine usaldati ÜRO projektiteenuste büroole (UNOPS) ja selle eesmärk oli võimaldada UNVIMil ka edaspidi täita oma järelevalve- ja inspekteerimisega seotud ülesandeid kooskõlas ÜRO Julgeolekunõukogu resolutsiooniga 2216 (2015).
                  
               
                     (2)
                  
                  
                     13. detsembril 2018 allkirjastasid Jeemeni konflikti pooled Stockholmi kokkuleppe, mille sätted kinnitati ÜRO Julgeolekunõukogu resolutsioonidega 2451 (2018) ja 2452 (2019). UNVIMile anti juhtiv roll toetada Jeemeni meresadamate korporatsiooni (Sea Ports Corporation) Al-Hudaydah’, Saleefi ja Ras Issa sadamate haldamisel ja inspekteerimisel.
                  
               
                     (3)
                  
                  
                     Nõukogu tundis 18. veebruaril 2019 vastu võetud järeldustes heameelt Stockholmi kokkuleppe vastuvõtmise ning ÜRO Julgeolekunõukogu resolutsioonide 2451 (2018) ja 2452 (2019) ühehäälse vastuvõtmise üle. Nõukogu kordas kõikidele pooltele esitatud üleskutset hõlbustada kaubatarnete, sealhulgas kütuse kohaletoimetamist ning tuletas meelde, et Al-Hudaydah’ sadama toimimine Saleefi ja Ras Issa sadamate kõrval on ülimalt oluline miljonite Jeemeni elanike ellujäämiseks. Nõukogu tuletas meelde oma toetust UNVIMile, et tagada kaupade jätkuv liikumine Jeemenisse, järgides täielikult kõiki asjakohaseid ÜRO Julgeolekunõukogu resolutsioone.
                  
               
                     (4)
                  
                  
                     Nõukogu võttis 4. oktoobril 2019 UNVIMi taotlusel vastu otsuse (ÜVJP) 2019/1672 (2) ja uuendas liidu toetust UNVIMile.
                  
               
                     (5)
                  
                  
                     ÜRO Julgeolekunõukogu resolutsioonidega 2505 (2020) ja 2534 (2020) pikendati Al-Hudaydah’ kokkuleppe ÜRO toetusmissiooni (UNMHA) volitusi, et toetada Stockholmi kokkuleppes esitatud Al-Hudaydah’ linna ning Al-Hudaydah’, Saleefi ja Ras Issa sadamaid käsitleva kokkuleppe rakendamist.
                  
               
                     (6)
                  
                  
                     UNVIM taotles 15. juulil 2020 liidult täiendavat toetust.
                  
               
                     (7)
                  
                  
                     Liit peaks uuendama oma toetust UNVIMile selle volituste elluviimiseks,
                  
               ON VASTU VÕTNUD KÄESOLEVA OTSUSE:
         
            Artikkel 1
            
               1.   Liit uuendab oma toetust UNVIMile selle volituste elluviimiseks kooskõlas asjaomaste ÜRO Julgeolekunõukogu resolutsioonidega, eelkõige resolutsioonidega 2216 (2015) ja 2451 (2018). Toetuse üldine eesmärk on aidata kaasa Jeemenisse suunduvate kaupade takistamatu vaba voo taastamisele, pakkudes läbipaistvat ja tõhusat loa andmise protsessi Jeemeni valitsuse kontrolli alla mitte kuuluvatesse Jeemeni sadamatesse suunduvate kaubasaadetiste jaoks, ning tugevdada UNVIMi rolli Stockholmi kokkuleppe sätete rakendamises.
            
            
               2.   Selle projekti konkreetsed eesmärgid on:
               
                           —
                        
                        
                           suurendada kaubalastide voogu Jeemenisse, kiirendades veelgi kaubasaadetiste jaoks loa andmise protsessi ja suurendades laevandusettevõtjate usaldust selle suhtes, et Al-Hudaydah’, Saleefi ja Ras Issa sadamad on juurdepääsetavad kaubalaevadele;
                        
                     
                           —
                        
                        
                           parandada UNVIMi suutlikkust lähetada oma töötajaid Al-Hudaydah’, Saleefi ja Ras Issa sadamatesse, nagu on ette nähtud Stockholmi kokkuleppes ja asjakohastes ÜRO Julgeolekunõukogu resolutsioonides.
                        
                     
            
               3.   Liit toetab käesoleva otsusega ÜRO peasekretäri Jeemeni erisaadiku bürood ning UNMHAt UNVIMi töötajate lähetamisel Al-Hudaydah’, Saleefi ja Ras Issa sadamatesse. Selleks annab liit panuse UNVIMi tugevdamisega seonduvate kulude katmisse ning aitab seeläbi reageerida Jeemeni elanikkonna vajadustele osana laiemast humanitaarstrateegiast.
               Projekti kirjeldus on esitatud lisas.
            
         
         
            Artikkel 2
            
               1.   Käesoleva otsuse rakendamise eest vastutab liidu välisasjade ja julgeolekupoliitika kõrge esindaja („kõrge esindaja“).
            
            
               2.   Artiklis 1 osutatud tegevuste tehniline rakendamine tehakse ülesandeks UNOPSile. UNOPS täidab seda ülesannet kõrge esindaja vastutusel. Selleks lepib kõrge esindaja UNOPSiga kokku vajaliku töökorra.
            
         
         
            Artikkel 3
            
               1.   Artiklis 1 osutatud projekti rakendamise lähtesumma on 2 059 838 eurot.
            
            
               2.   Kulutusi, mida rahastatakse lõikes 1 sätestatud summast, hallatakse vastavalt liidu eelarve suhtes kohaldatavatele menetlustele ja reeglitele.
            
            
               3.   Järelevalvet lõikes 1 sätestatud summast rahastatavate kulude nõuetekohase haldamise üle teeb komisjon. Sel eesmärgil sõlmib komisjon UNOPSiga rahalist toetust käsitleva lepingu. Rahalist toetust käsitlevas lepingus nähakse ette, et UNOPS tagab liidu rahalise toetuse nähtavuse.
            
            
               4.   Komisjon püüab sõlmida lõikes 3 nimetatud rahalist toetust käsitleva lepingu niipea kui võimalik pärast käesoleva otsuse vastuvõtmist. Komisjon teavitab nõukogu kõigist raskustest selles protsessis ning teatab rahalist toetust käsitleva lepingu sõlmimise kuupäeva.
            
         
         
            Artikkel 4
            
               1.   Kõrge esindaja esitab nõukogule aruande käesoleva otsuse rakendamise kohta UNVIMi regulaarselt koostatavate aruannete põhjal, mille hulgas on UNVIMi juhtkomitee igakuiste kohtumiste aruanded. Nimetatud aruanded on aluseks nõukogu tehtavale hindamisele.
            
            
               2.   Komisjon esitab nõukogule teavet artiklis 1 osutatud projekti rakendamise finantsaspektide kohta.
            
         
         
            Artikkel 5
            Käesolev otsus jõustub selle vastuvõtmise päeval.
            Käesolevat otsust kohaldatakse alates 1. oktoobrist 2020.
            Käesolev otsus kaotab kehtivuse 12 kuu möödumisel artikli 3 lõikes 3 osutatud komisjoni ja UNOPSi vahelise rahalist toetust käsitleva lepingu sõlmimisest.
         
         
            Luxembourg, 12. oktoober 2020
            
               
                  Nõukogu nimel
               
               
                  president
               
               J. BORRELL FONTELLES
            
         
         
            (1)  Nõukogu 18. septembri 2018. aasta otsus (ÜVJP) 2018/1249 Euroopa Liidu meetme kohta ÜRO kontrolli- ja inspekteerimismehhanismi toetamiseks Jeemenis (ELT L 235, 19.9.2018, lk 14).
         
            (2)  Nõukogu 4. oktoobri 2019. aasta otsus (ÜVJP) 2019/1672, mis käsitleb Euroopa Liidu meedet ÜRO kontrolli- ja inspekteerimismehhanismi toetamiseks Jeemenis (ELT L 256, 7.10.2019, lk 10).
      
      
         
            LISA
            Liidu toetuse eesmärk on toetada UNVIMi töötajate rahastamist järgmiselt:
            
                        —
                     
                     
                        töötajad, kes lähetatakse Al-Hudaydah’sse: üks koordineeriv ametnik, üks kohapealne julgeolekunõunik, kaks järelevalveametnikku, kaks kontaktametnikku, üks protokolli- ja toimingute assistent, üks kohalik julgeolekuassistent ja üks haldusassistent;
                     
                  
                        —
                     
                     
                        üks järelevalveametnik lähetatakse Saleefi ja üks Ras Issasse;
                     
                  
                        —
                     
                     
                        üks skannerioperaator.
                     
                  Peale selle rahastatakse administratiivseid tugitöötajaid (üks finantsametnik, üks hankeametnik ja üks personaliametnik), kes on vajalikud UNVIMi toetamiseks mõeldud liidu meetme elluviimiseks.
            UNOPS võtab käesolevas lisas osutatud töötajad tööle kooskõlas UNOPSi värbamisreeglite ja -menetlustega. UNOPS teavitab eelnevalt Euroopa välisteenistust igast ametikoha avanemisest.